USTANAK MATIJE IVANIĆA 1514. GODINE

***Mletački kroničar Marin Sanudo u svojim je „Dnevnicima“opisao i veliku bunu hvarskih pučana. O njoj je pisao na osnovi službenih dokumenata iz kojih je uzeo većinu podataka za svoje memoare.***

***S Brača je knez Nicolo de Molin javio svojim pismom od 28. Svibnja da su se na otoku Hvaru podigli pučani protiv plemića. U četvrtak su u Starom Gradu neki Matija Ivanić, Jakov Blašković i Ivan Sorella i oni iz sela Vrboske napali 6 mladih plemića i ranili ih tako, da se ne vjeruje da će ostati u životu. Idućeg dana podigla se cijela Vrboska i skupili se muškarci te došli pred kuće plemića, koji se zatvore u svojim kućama, a neki Matija Ivanić nazvan Vojvoda Janko, natjera rečene plemiće da dođu pred njih i potpišu neke zaključke, prijeteći da će ih inače zapaliti u kućama i izvršiti veliko nasilje kako stoji u pismu,a bilo ih je više od 1000 naoružanih…Imaju naoružanih lađa koje paze da nitko ne može poći mletačkoj vladi da se žali i zato je brački knez poslao svog kancelara da obavijesti našu vladu. A brački plemići zabrinuto razmišljaju o mjerama koje bi trebalo poduzeti, da se to ne proširi po Dalmaciji.***

 **Odgovorite u bilježnice na pitanja:**

* **Tko je autor ovog izvora?**
* **Koji događaj opisuje u svojim „Dnevnicima“?**
* **Saznajemo li iz zapisa o događajima točno vrijeme i mjesto gdje se radnja odvija?**
* **Koje se osobe spominju u događaju?**
* **U tekstu podcrtaj rečenice koje govore o vođama pobune i postupcima pobunjenika.**
* **Zašto Sanudo opisuje zabrinutost bračkog kneza?**
* **Je li u opisima događaja na Hvaru Marin Sanudo neutralan, zagovara li mletačku stranu ili hvarske ustanike. Komentiraj. Pronađi odgovor u tekstu i podcrtaj rečenice u kojima ćeš naći odgovor…**